Iyun oyida 453 ming o‘zbekistonlik qarindoshini yo‘qlash maqsadida xorijga chiqib ketdi. Bu haqda Davlat statistika qo‘mitasi ma’lumot berdi. Foto: BJ Qo‘mita xabariga ko‘ra, 2022 yilning 1 iyun holatiga O‘zbekiston fuqarolarining xorijga safar maqsadlari orasida qarindoshlarni yo‘qlash birinchi o‘rinda turibdi — 453 ming kishi. Bundan tashqari, dam olish maqsadida 64,1 ming kishi, o‘qish maqsadida 18,8 ming kishi chetga chiqib ketgan. Shuningdek, davolanish uchun 4,4 ming kishi O‘zbekistondan ketgan bo‘lsa, xizmat yuzasidan 1,5 ming kishi chiqib ketgan. Ma’lumot uchun, 6 oyda 137,1 ming xorijliklar dam olish maqsadida O‘zbekistonga kelgan.